VIDEO JA FOTOD: Mustamäe linnaametnikud avasid turul välikontori - Video
"Täna soovisime kõikidele head uut aastat, pakkusime teed ja väikseid kingitusi. Loomulikult rääkisime ka nendest üritustest, mis meil linnaosas hakkavad toimuma," tõi Mustamäe linnaosa vanem Lauri Laats näiteks eakate kooli, mis stardib 14. jaanuaril Kaja kultuurikeskuses.
VIDEO JA FOTOD: Mustamäe linnaametnikud avasid turul välikontori
Laats rääkis, et Mustamäe Linnaosa Valitsus korraldab välikontoreid kaks korda kuus. "Huvi on päris suur - inimesed tahavad rääkida, inimestel on omad mured ja ka rõõmud," selgitas Laats.
Mustamäe elanik Õie rääkis, et temale meeldib Mustamäel elada linnaosa rahulikkuse ja lõbususe tõttu. "Ka praegune linnaosa vanem meeldib - ta on lahke poiss!" ütles ta.
Mõned nädalad tagasi avati Mustamäel ka oma uisuplats. "Rõõm on sellepärast, et lastel ja noorukitel on kohtasid, kus nad saavad vaba aega veeta," ütles Õie.
Kalle on elanud Mustamäel juba 40 aastat. "Mustamäel on kõik korras," lisas Kalle, et isegi mitmed teed on korda tehtud. "Nendel teedel, mis olid enne üsna auklikuks kulunud, on nüüd parem käia."
Ta külastab sageli erinevaid kontserte, mis toimuvad Männi pargis. "Iga kord ei taba ära, kuulen pärast tagantjärgi, aga kui Mustamäe leht tuleb ja loen, siis ikka käin," ütles ta.